Diari Oficial de la Generalitat Valenciana


Sumari del DOGV 5980, del 24-03-2009 (2009/3065)

ORDE de 27 de febrer de 2009, de la Conselleria d'Infraestructures i Transport, per la qual es convoquen set beques d'informàtica i s'aproven les bases reguladores.
--------------------------------------------------------------------------------------------------------------------------------------------------------------------

### Dades del document

Número de DOGV
:   5980

Data del DOGV
:   24-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3065


Data del document
:   27-02-2009

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * suport econòmic
    * assignació per estudis
    * ajuda pública

ORDE de 27 de febrer de 2009, de la Conselleria d'Infraestructures i Transport, per la qual es convoquen set beques d'informàtica i s'aproven les bases reguladores. [2009/3065]
La importància de les noves tecnologies en la societat, els requeriments per part dels ciutadans de major informació, la importància de la rapidesa i varietat de canals en què transmetre les activitats de l'administració, la col·laboració amb els avanços tècnics aplicats a la funció administrativa i l'ampliació i millora dels sistemes d'informació de la Conselleria, són temes el coneixement i la divulgació dels quals es considera important per a la Generalitat.
Amb vista a la consecució d'estes accions, l'administració pública considera oportú donar suport i fomentar les noves tecnologies i per això convoca estes beques a fi que els nous titulats en estes disciplines realitzen i completen la seua formació en esta àrea de coneixement.
Amb estes finalitats, en atenció a allò que s'ha ordenat en la Llei 38/2003, de 17 de novembre, General de Subvencions, en l'article 47 del Text Refós de la Llei d'Hisenda Pública de la Generalitat Valenciana, en el Decret 108/1992, de 16 de juliol, del Govern Valencià, pel qual es regula la concessió de beques i segons les facultats expressades en l'article 28 de la Llei 5/1983, de 30 de novembre, de Govern Valencià i l'article 8 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport.
ORDENE
Article 1
Convocar set beques de formació en l'Àrea Informàtica per a la realització en la Conselleria d'Infraestructures i Transport, i aprovar les bases per què es regix esta convocatòria que figuren com a annex I a esta orde, així com el model normalitzat de sol·licitud que s'arreplega en esta.
Article 2
Les beques es convoquen en règim de concurrència i competitivitat, de conformitat amb el que establix l'article 8 de la Llei 38/2003, de 17 de novembre, General de Subvencions, i amb subjecció als principis de publicitat, transparència, concurrència, objectivitat, igualtat i no-discriminació, eficàcia en compliment dels objectius fixats per l'administració i eficiència en l'assignació i la utilització dels recursos públics.
DISPOSICIÓ ADDICIONAL
La concessió d'estes beques no està subjecta a l'obligació de notificació a la Comissió Europea, ja que no reunix tots els requisits de l'apartat 1 de l'article 87 del Tractat CE, atés que, són beques de formació per a jóvens acabats de titular, ajudes que no afavorixen cap empresa perquè el seu gaudi és incompatible amb el desenvolupament de qualsevol altra activitat econòmica o professional.
DISPOSICIONS FINALS
Primera
Esta orde entrarà en vigor l'endemà de la publicació en el Diari Oficial de la Comunitat Valenciana.
Segona
Es delega en el sotssecretari de la Conselleria d'Infraestructures i Transport la facultat de resoldre la concessió d'estes beques, així com la resolució de les incidències que puguen sorgir durant el desenvolupament d'estes.
Tercera
Contra esta orde, que posa fi a la via administrativa, podrà interposar-se recurs potestatiu de reposició davant del conseller en el termini d'un mes, comptador a partir de l'endemà de publicació d'esta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'esta, en el Diari Oficial de la Comunitat Valenciana, de conformitat amb el que preveu l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que es puga exercitar qualsevol altre recurs que s'estime oportú.
València, 27 de febrer de 2009
El conseller d'Infraestructures i Transport,
MARIO FLORES LANUZA
ANNEX I
Bases reguladores per a la concessió de set beques en matèria d'informàtica
Article 1. Objecte
Les beques tenen com a objecte possibilitar la formació complementària de titulats en informàtica per mitjà de la realització d'activitats de suport de programació de les aplicacions i/o projectes en curs en la Conselleria d'Infraestructures i Transport, i que s'utilitzen per esta amb vista a aconseguir la millora de les prestacions de l'administració als ciutadans.
El contingut de les beques consistirà en la participació dels seus beneficiaris, sota la direcció i supervisió del Servici d'Organització i Informàtica, en els entorns de treball de desenvolupament d'aplicacions, sistemes i comunicacions de la Conselleria d'Infraestructures i Transport.
Article 2. Beneficiaris de les beques
Podran optar a beca les persones que acrediten tindre possessió del títol d'Enginyer Tècnic en Informàtica de Gestió o de Sistemes, o aprovat el cinqué curs d'Enginyeria Superior en Informàtica, tinga o no finalitzat el projecte, en qualsevol universitat, siga espanyola o estrangera. En este últim cas, haurà d'acreditar la seua convalidació per mitjà del certificat oficial oportú.
Article 3. Duració
El període de duració de les beques comprendrà des del començament que s'assenyale fins a la finalització de l'exercici 2009, si bé, s'establix la possibilitat d'una pròrroga mitjançant una resolució expressa de l'òrgan competent, pels mesos que resten fins a completar l'any de gaudi, sempre que la Llei de Pressupostos per al 2010 preveja una línia específica a este efecte.
Una persona no podrà disfrutar més de dos beques, ja siguen en períodes consecutius o alterns, per la qual cosa la duració màxima establida en tots els casos serà de 24 mesos.
Article 4. Dotació econòmica
Les beques estaran dotades amb 1.100 € mensuals cada una i un import global màxim de les set beques de 92.400?.
Es finançaran a càrrec del capítol IV, línia de subvenció T0001; aplicació pressupostària 41.50.25.179.27.421.00, un import de 61.600?, a càrrec del Pressupost de la Generalitat Valenciana per a l'exercici 2009 i la resta, 30.800?, subjecte a l'existència de crèdit en el Pressupost de 2010.
Article 5. Lloc de realització
Els treballs objecte de les beques es desenvoluparan en dependències de la Conselleria d'Infraestructures i Transport i es distribuiran entre els diversos centres de València, Castelló i Alacant, segons les necessitats sorgides.
Article 6. Formalització de les sol·licituds
Les persones interessades hauran de presentar la sol·licitud segons el model establit, en l'annex II d'esta orde, en el Registre General de la Conselleria d'Infraestructures i Transport, situada a l'avinguda de Blasco Ibáñez, núm. 50 de València, o en qualsevol de les dependències previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i adjuntar a esta la documentació següent:
a) Curriculum vitae actualitzat, en el qual figuren de forma completa les seues dades personals (inclosa la data de naixement, el domicili habitual i el telèfon), i els mèrits acadèmics.
b) Fotocòpia del DNI.
c) Certificat acadèmic acreditatiu de tindre complits els requisits exigits en l'article 2 i de l'expedient acadèmic presentat. Tindrà validesa l'expedient que s'obté a través de la pàgina web de la Universitat, si bé, el Servici d'Organització i Informàtica podrà requerir en qualsevol moment que s'aporte un certificat oficial.
d) Documents que acrediten la possessió de cursos rebuts de desenvolupament, xarxes o protocols i paquets ofimàtics que es coneixen, haurà d'indicar l'entorn de desenvolupament, sistema i comunicacions pel qual es tinga preferència.
e) Declaració jurada de no tindre relació laboral o activitat professional, així com declaració jurada de no estar sotmés en les prohibicions per a obtindre la condició de beneficiari d'ajudes assenyalades en l'apartat 2 i 3 de l'article 13 de la Llei 38/2003, General de Subvencions. Una vegada resulte seleccionat i abans de dictar-se la proposta de resolució de concessió, haurà d'acreditar estar al corrent en el compliment de les obligacions tributàries i amb la Seguretat Social. Així mateix, durant el gaudi de la beca, haurà d'actualitzar-se esta declaració jurada quan se li requerisca.
f) Declaració jurada de no estar disfrutant de qualsevol altra beca o ajuda que poguera concedir-se per la mateixa activitat o semblant. En cas de resultar seleccionat, haurà d'actualitzar esta declaració jurada durant el gaudi de la beca quan se li requerisca.
g) Documentació adequada que acredite que tenen cobertura sanitària (assegurança escolar, pòlissa privada, etc.).
Hauran de fer constar en la sol·licitud:
- «Beques d'Informàtica de l'any 2009»
- Per a on se sol·licita la beca: València, Castelló o Alacant. Fixarà l'orde de prioritat (1, 2, 3) en el quadrat que figura darrere de cada província.
Si la sol·licitud no reunira els requisits establits en la convocatòria o no s'acompanyara la documentació que resulte exigible d'acord amb esta, de conformitat amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà l'interessat perquè l'esmene en el termini de 10 dies a partir del següent a la notificació, i se li indicarà que si no ho fera se'l tindrà per desistit de la seua sol·licitud, prèvia resolució que haurà de ser dictada en els termes previstos en l'article 42 de l'esmentada llei.
Article 7. Termini de presentació de sol·licituds
El termini per a l'entrega de sol·licituds serà de 15 dies hàbils, comptadors a partir de l'endemà de la publicació d'esta convocatòria en el Diari Oficial de la Comunitat Valenciana.
Article 8. Procediment per a l'atorgament de beques
1. La concessió de les set beques s'efectuarà per resolució de l'òrgan competent a la vista de la resolució d'una comissió avaluadora, que estarà presidida per la secretària general Administrativa de la Conselleria d'Infraestructures i Transport, o persona en qui esta delegue. Formaran part d'este com a vocals, dos representants del Servici d'Organització i Informàtica de la Conselleria d'Infraestructures i Transport, que seran el tècnic d'Organització i el tècnic de Sistemes, que actuarà de secretari.
El règim de funcionament de la comissió avaluadora serà l'establit en el títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. La selecció dels becaris estarà donada per la puntuació obtinguda en el barem següent, fins a un màxim de 15 punts.

3. La comissió avaluadora es reunirà en els 15 dies següents a l'acabament del termini de presentació de sol·licituds i podrà convocar tots aquells candidats que considere convenient a fi de comprovar, per mitjà de prova escrita o entrevista, aquells aspectes referents als mèrits adduïts que s'estimen d'interés.
4. La resolució de concessió o denegació es notificarà a les persones interessades i a més serà publicada en el Diari Oficial de la Comunitat Valenciana. A esta relació s'acompanyarà una borsa constituïda pels aspirants que no resulten adjudicataris de la beca, prioritzats per orde de puntuació, per a cobrir les vacants que puguen sorgir durant el període de gaudi, sempre que coincidisquen les característiques de la beca vacant i la titulació requerida amb les dels candidats de la borsa de reserva.
En el supòsit que el becari renuncie al gaudi de la beca haurà de significar la seua voluntat de formar part de la borsa constituïda en esta orde. La incorporació, en estos casos, a la borsa serà en l'últim lloc d'esta.
La Conselleria d'Infraestructures i Transport es reserva la facultat d'interpretar el contingut d'esta convocatòria de beques i la llista de reserva de becaris.
5. La condició de «becari» no generarà en cap moment cap relació laboral amb la Generalitat.
6. La condició d'integrant de la «borsa de reserva de becaris d'Informàtica o Telecomunicacions» no generarà en cap moment cap relació laboral amb la Generalitat, ni compromís d'accedir en qualsevol moment a la condició de becari.
Per a accedir a la condició de becari serà necessari que es produïsca una resolució d'adjudicació de la beca a favor seu dictada per òrgan competent.
Article 9. Obligacions dels beneficiaris
1. Les beques concedides són incompatibles amb altres beques o ajudes econòmiques anàlogues, així com amb el desenvolupament d'una activitat laboral de forma regular durant el període de gaudi.
En cas d'optar pel gaudi d'altres beques o d'accedir a la firma d'un contracte laboral durant el període de gaudi de la beca, haurà de comunicar-se esta circumstància a l'òrgan competent en la resolució de l'ajuda, considerant-se implícita la seua renúncia a la beca.
2. Els becaris, una vegada reben la notificació d'haver sigut seleccionats per a una beca, estaran obligats a tindre una dedicació a les activitats objecte d'esta, de 35 hores setmanals, que hauran de ser realitzades sota la direcció i supervisió del personal del Servici d'Organització i Informàtica de la Conselleria d'Infraestructures i Transport designat a este efecte.
3. Al final del període de la beca, el becari haurà d'elaborar una memòria de les activitats dutes a terme.
La Conselleria d'Infraestructures i Transport s'encarregarà d'ordenar les activitats dels becaris, així com de resoldre els dubtes i les incidències que es produïsquen durant el període de gaudi de les beques.
4. La concessió de la beca quedarà sense efecte quan s'incomplisca alguna de les obligacions i condicions assenyalades en este article, amb audiència prèvia a l'interessat. L'administració sol·licitarà, si és el cas, el reintegrament de les quantitats percebudes i l'interés de demora corresponent, de conformitat amb el que establix l'article 37 de la Llei 38/2003, de 17 de novembre, General de Subvencions.
Article 10. Forma de pagament
Les beques, en la quantia determinada en l'article 4, s'abonaran als becaris mensualment, amb un informe previ favorable del Servici d'Organització i Informàtica.
Article 11. Termini de resolució
El termini màxim per a resoldre i notificar les sol·licituds serà de sis mesos des de la data de publicació d'esta convocatòria en el Diari Oficial de la Comunitat Valenciana. Transcorregut este i davant de la falta de resolució expressa s'entendran desestimades totes les sol·licituds.
La resolució de concessió de les beques posarà fi a la via administrativa, i poden interposar-se contra esta recurs de reposició davant del conseller d'Infraestructures i Transport.
Article 12. Règim de reintegrament
El règim de reintegrament dels imports rebuts i les seues causes serà l'establit en el títol II de la Llei 38/2003, de 17 de novembre, General de Subvencions.